
[bookmark: _Hlk225169412]U    I M E    R E P U B L I K E   H R V A T S K E

P R E S U D A
I
R J E Š E N J E

[bookmark: _Hlk225165754]Visoki prekršajni sud Republike Hrvatske, u vijeću sastavljenom od sudaca Maria Soljačića kao predsjednika vijeća, te Tomislava Tomašića i Marjane Rajić, kao članova vijeća, uz sudjelovanje Diane Pavlečić, u svojstvu više sudske savjetnice – specijalistice kao zapisničarke, u prekršajnom postupku protiv I-okr. pravne osobe TOTUM PLUS d.o.o. i II-okr. odgovorne osobe Krešimira Svitlanovića, zbog prekršaja iz članka 296. stavka 1. točke 16. i stavka 2. Zakona o autorskom pravu i srodnim pravima (NN 111/21), odlučujući o žalbi tužitelja Hrvatskog društva skladatelja, ZAMP - stručne službe za zaštitu autorskih muzičkih prava, podnijetoj protiv presude Općinskog prekršajnog suda u Zagrebu od 3. svibnja 2023., broj: 30. Pp-5597/2023, na sjednici vijeća održanoj 11. veljače 2026., 

p r e s u d i o   j e :

I. Prihvaća se žalba tužitelja Hrvatskog društva skladatelja, ZAMP - stručne službe za zaštitu autorskih muzičkih prava, te se preinačuje prvostupanjska presuda u odluci o kazni za II-okr., pa se na temelju istog pravnog propisa, II-okr. odgovornoj osobi Krešimiru Svitlanoviću izriče novčana kazna u iznosu od 265,45 eura (dvjesto šezdeset pet eura i četrdeset pet centi), koju je dužan platiti u roku od 30 (trideset) dana od dana primitka ove presude, a II-okr. će se novčana kazna smatrati u cjelini plaćenom ako isti, u naprijed navedenom roku, plati dvije trećine izrečene novčane kazne.

                                             r i j e š i o   j e :
	
II. U povodu žalbe tužitelja Hrvatskog društva skladatelja, ZAMP - stručne službe za zaštitu autorskih muzičkih prava, a po službenoj dužnosti, na temelju članka 155. stavka 1. Prekršajnog zakona (NN 107/07, 39/13, 157/13, 110/15, 70/17, 118/18, 114/22) obustavlja se prekršajni postupak protiv I-okr. pravne osobe TOTUM PLUS d.o.o., zbog prekršaja iz članka 296. stavka 1. točke 16. Zakona o autorskom pravu i srodnim pravima (NN 111/21). 



                                            Obrazloženje


1. Prvostupanjskom presudom Općinskog prekršajnog suda u Zagrebu okrivljenici su proglašeni krivima i kažnjeni i to I-okr. pravna osoba novčanom kaznom u iznosu od 260,00 eura, te II-okr. novčanom kaznom u iznosu od 79,00 eura, zbog prekršaja iz članka 296. stavka 1. točke 16. i stavka 2. Zakona o autorskom pravu i srodnim pravima, činjenično opisanog u izreci pobijane presude.

2. Istom presudom okrivljenici su obvezani na naknadu troškova prekršajnog postupka u paušalnom iznosu od 26,54 eura.

3. Protiv prvostupanjske presude tužitelj je pravodobno podnio žalbu zbog bitne povrede odredaba prekršajnog postupka, povrede odredaba materijalnog prekršajnog prava, te odluke o prekršajnopravnoj sankcija, navodeći u bitnom da neovlaštenim korištenjem autorskih djela povrjeđuje se intelektualno vlasništvo autora, a sami predmeti intelektualnog vlasništva kao takvi nisu zaštićeni svojim prirodnim svojstvima. Nadalje, sud je prekoračio ovlasti iz članka 37. Prekršajnog zakona te u korist okrivljenika počinio povredu odredaba prekršajnog prava jer u konkretnom slučaju nije ispunjen niti jedna od uvjet iz navedenog članka te nije bilo osnove za primjenu instituta ublažavanja kazne. Dodatno ističe da okolnosti koje sud uzima kao olakotne mogu biti samo okolnosti da izrečena kazna bude manja unutar zakonskog raspona kazne, a ne osnova za primjenu instituta ublažavanja kazne.
 
4. Žalitelj predlaže da se iz razloga navedenih u žalbi, žalba prihvati.

5. Žalba je osnovana.
	
6. Odlučujući o žalbi te ispitujući pobijanu presudu u smislu odredbe članka 202. stavka 1. Prekršajnog zakona (NN 107/07, 39/13, 157/13, 110/15, 70/17, 118/18, 114/22), uz ocjenu navoda žalbe, Visoki prekršajni sud Republike Hrvatske je utvrdio da ima osnove za preinačenje odluke o prekršajnopravnoj sankciji.

7. Naime, ovaj sud smatra da izrečena novčana kazna II-okr. odgovornoj osobi nije primjerena težini djela, stupnju odgovornosti okrivljenika i u skladu s ostalim okolnostima odlučnim za odmjeravanje kazne za prekršaj iz članka 189. stavka 1. točke 4. i stavka 2. Zakona o autorskom pravu i srodnim pravima, za koji je propisana novčana kazna za odgovornu osobu u rasponu od 2.000,00 do 10.000,00 kn (265,45 do 1.327,23 eura), pa je prihvatio žalbu tužitelja, te je II-okr., s obzirom da na strani II-okr. nisu utvrđene naročito olakotne okolnosti koje bi opravdavale primjenu instituta ublažavanje propisane novčane kazne, preinačio i povećao novčanu kaznu na iznos propisanog minimuma, smatrajući da će se izvršenjem navedene kazne ostvariti svrha prekršajnog postupka, pa tako i svrha specijalne i generalne prevencije.   

8. Iz navedenih razloga, valjalo je odlučiti kao u izreci ove presude. 




9. Nadalje, rješavajući o žalbi, ovaj Sud je utvrdio, uvidom u izvadak iz sudskog registra za I-okr. pravnu osobu TOTUM PLUS d.o.o., da je ista u međuvremenu prestala postojati, jer je brisana iz sudskog registra 20. studenoga 2023. rješenjem Trgovačkog suda u Zagrebu Tt-23/41627-1, pa je stoga trebalo obustaviti prekršajni postupak protiv I-okr. pravne osobe, na temelju odredbe članka 155. stavka 1. Prekršajnog zakona.  

U Zagrebu 11. veljače 2026.

	Zapisničarka:
	
	Predsjednik vijeća:

	
	
	

	Diana Pavlečić v.r.
	
	Mario Soljačić v.r.




	Odluka se dostavlja Općinskom prekršajnom sudu u Zagrebu u 4 otpravka: za spis, II-okr. i tužitelja.

Za točnost otpravka - ovlašteni službenik
    Upraviteljica zajedničke sudske pisarnice
		                                                                           Edita Vrkljan

